CELEX: 62013CA0631
Language: el
Date: 2015-01-15 00:00:00
Title: Υπόθεση C-631/13: Απόφαση του Δικαστηρίου (όγδοο τμήμα) της 15ης Ιανουαρίου 2015 [αίτηση του Oberster Patent- und Markensenat (Αυστρία) για την έκδοση προδικαστικής αποφάσεως] — Arne Forsgren κατά Österreichisches Patentamt (Προδικαστική παραπομπή – Φάρμακα που προορίζονται για ανθρώπινη χρήση – Συμπληρωματικό πιστοποιητικό προστασίας – Κανονισμός (ΕΚ) 469/2009 – Έννοια του «δραστικού συστατικού» – Πνευμονιοκοκκικό εμβόλιο συζευγμένο – Παιδιατρικά φάρμακα – Φορέας πρωτεΐνης – Ομοιοπολικός δεσμός)

2.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/7
            
         
      Απόφαση του Δικαστηρίου (όγδοο τμήμα) της 15ης Ιανουαρίου 2015 [αίτηση του Oberster Patent- und Markensenat (Αυστρία) για την έκδοση προδικαστικής αποφάσεως] — Arne Forsgren κατά Österreichisches Patentamt
      (Υπόθεση C-631/13) (1)
      
      (Προδικαστική παραπομπή - Φάρμακα που προορίζονται για ανθρώπινη χρήση - Συμπληρωματικό πιστοποιητικό προστασίας - Κανονισμός (ΕΚ) 469/2009 - Έννοια του «δραστικού συστατικού» - Πνευμονιοκοκκικό εμβόλιο συζευγμένο - Παιδιατρικά φάρμακα - Φορέας πρωτεΐνης - Ομοιοπολικός δεσμός)
      (2015/C 073/09)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Patent- und Markensenat
      
         Διάδικοι στην υπόθεση της κύριας δίκης
      
      Arne Forsgren
      
         κατά
      
      Österreichisches Patentamt
      
         Διατακτικό
      
      
                  1)
               
               
                  Τα άρθρα 1, στοιχείο β', και 3, στοιχείο α', του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα, έχουν την έννοια ότι δεν αντιτίθενται, καταρχήν, στη χορήγηση συμπληρωματικού πιστοποιητικού προστασίας για δραστικό συστατικό, στην περίπτωση κατά την οποία το εν λόγω δραστικό συστατικό συνδέεται μέσω ομοιοπολικού δεσμού προς άλλα δραστικά συστατικά τα οποία περιέχονται στη σύνθεση φαρμάκου.
               
            
                  2)
               
               
                  Το άρθρο 3, στοιχείο β', του κανονισμού 469/2009 έχει την έννοια ότι αντιτίθεται στη χορήγηση συμπληρωματικού πιστοποιητικού προστασίας για δραστικό συστατικό του οποίου η δράση δεν περιλαμβάνεται στις θεραπευτικές ενδείξεις οι οποίες καλύπτονται από τους όρους της άδειας κυκλοφορίας στην αγορά.
               
            
                  3)
               
               
                  Το άρθρο 1, στοιχείο β', του κανονισμού 469/2009 έχει την έννοια ότι φορέας πρωτεΐνης συζευγμένος προς αντιγόνο πολυσακχαρίτη μέσω ομοιοπολικού δεσμού μπορεί να χαρακτηριστεί ως «δραστικό συστατικό» υπό την έννοια της διατάξεως αυτής μόνον εάν αποδεικνύεται ότι παράγει αφεαυτού φαρμακολογική, ανοσολογική ή μεταβολική δράση η οποία καλύπτεται από τις θεραπευτικές ενδείξεις της άδειας κυκλοφορίας στην αγορά, στοιχείο το οποίο απόκειται στο αιτούν δικαστήριο να εξακριβώσει βάσει του συνόλου των πραγματικών περιστατικών της διαφοράς της κύριας δίκης.
               
            
         (1)  ΕΕ C 61 της 1.3.2014.